**Trine** on suomalaisen Frozenbyten kehittämä tasohyppelypeli. Projekti julkistettiin 5. joulukuuta 2008. Peli julkaistiin Windowsille 10. heinäkuuta 2009, mutta bugien takia PlayStation Networkiin vasta 23. lokakuuta 2009. 

Pelille on julkaistu jatko-osat *Trine 2*, *Trine 3: The Artifacts of Power,* *Trine 4: The Nightmare Prince ja Trine 5: A Clockwork Conspiracy*.

Pelaaminen
----------

Peli on fantasiamaailmaan sijoittuva toimintapainotteinen tasohyppely- ja älypeli, jossa pelaaja kontrolloi kolmea erilaista hahmoa yrittäen läpäistä kenttiä. Tärkeässä osassa peliä on fysiikka, jonka avulla pelaaja kykenee selvittämään ongelmia, tekemään taikoja ja taistelemaan epäkuolleita vihollisia vastaan.

Pelissä on 16 kenttää, joissa on 4–5 herätyspistettä. Pelaajan hahmoja voi kuolla matkan varrella, mutta pelaaja voi yhä jatkaa pelaamista jäljellä olevilla hahmoilla, ja elvyttää kuolleet hahmonsa herätyspisteessä. Pelin vaikeustasoa on mahdollista vaihtaa minkä myötä vihollismäärät kasvavat.

Päähenkilöt
-----------

Pelissä on kolme päähenkilöä: *Pontius*, vahva ja fyysistä toimintaa painottava soturi; *Amadeus*, tehtävistä selviämisessä auttavia objekteja taikomaan kykenevä velho; sekä *Zoya*, tarkka ja ketterä hiippailija varas.

Pelin tarinan mukaan päähenkilöt ovat juuttuneet mystiseen Trineksi kutsuttuun kojeeseen, josta ulkona voi olla vain yksi hahmo kerrallaan, mikä mahdollistaa hahmon vaihtamisen lennossa tilanteen mukaan.

Pelimoottori
------------

Kuvassa soturihahmo.
Trinen pelimoottorina toimii rankalla kädellä muokattu *Frozenbyten* esikoispelin Shadowgroundsin moottori. Grafikkamoottori on uudelleenkirjoitettu PlayStation 3 -versiota varten. Pelin ohjelmointi on suoritettu kokonaan C++:lla, ja omien työkalujensa ohella tekijätiimi on käyttänyt myös Visual Studiota.

Fysiikoiden toteutukseen pelissä käytetään Nvidian PhysX-moottoria, jota tekijätiimi käytti jo ennemmin Shadowgrounds Survivor pelissään.

Trine: Enchanted Edition
------------------------

Heinäkuussa 2014 Frozenbyte julkaisi uudelleentehdyn version pelistä nimellä *Trine: Enchanted Edition*. Eroja alkuperäiseen peliin ovat mukautettu *Trine 2*:n pelimoottori ja tuki verkkomoninpelille. *Enchanted Editionin* myötä peli julkaistiin myös Linuxille ja Mac OS X:lle.
Uuden julkaisun myötä peli on julkaistu myös uusille alustoille kuten PlayStation 4 ja Wii U.

Vastaanotto
-----------

Peli on saanut paljon positiivista palautetta julkaisunsa jälkeen. Muun muassa V2-sivusto, Plazan eDome ja *Pelaaja*-lehti ovat antaneet pelille positiivisia arvioita. eDome-sivusto antoi pelille lisäksi "suosittelemme"-leiman. Peli voitti myös E3 09 Editors' Choice Awardseissa palkinnon kategoriassa "Paras ladattava peli". Trine oli myös E3-messuilla finalisti myös Best Platformer ja Best PC Game -kategorioissa.

Loppuvuoteen 2011 mennessä peliä oli myyty 1,1 miljoonaa kappaletta.

Ääninäyttelijät
---------------

|  |  |  |
| --- | --- | --- |
|  Brian Bowles  | … |  Pontius
  |
|  Terry Wilton  | … |  Kertoja
  |
|  Kevin Howarth  | … |  Amadeus
  |
|  Victoria Kruger  | … |  Zoya
  |

Lähteet
-------

1. ↑  Joel Kinnunen: Vahvistus  5.12.2008. Frozenbyte.  Arkistoitu 20.6.2009. Viitattu 26.3.2009. (englanniksi)
2. ↑  Trine 4: The Nightmare Prince - Review *IGN*. Viitattu 31.10.2020. (englanniksi)
3. 1 2 3  Dana Olson: Tiimiläisen haastattelu  4.3.2009. TAWKN.com.  Arkistoitu 17.5.2009. Viitattu 26.3.2009. (englanniksi)
4. 1 2  Thomas Puha: Pelin esittely  15.12.2008. 1UP.com. Viitattu 26.3.2009. (englanniksi)[vanhentunut linkki]
5. ↑  Hahmot *trine-thegame.com*. Viitattu 26.3.2009. (englanniksi)
6. ↑  Mike Fahey: Trine Casting A Lovely Spell On PSN  5.12.2008. Kotaku.com. Viitattu 26.3.2009. (englanniksi)
7. ↑  Video Game / Trine *tvtropes.org*. Viitattu 15.4.2017. (englanniksi)
8. ↑  Trine Enchanted Edition for Mac & Linux Released! *steamcommunity.com*.  11.12.2014. Viitattu 16.5.2019. (englanniksi)
9. ↑  Trine Enchanted Edition *nintendo.com*. Viitattu 29.12.2016.
10. ↑  TRINE PC Metacritic. Viitattu 15.4.2017.
11. ↑  TRINE REVIEW IGN. Viitattu 15.4.2017.
12. ↑  Trine (PC, PS3, 360) *plaza.fi*.  9.7.2009. Plaza.  Arkistoitu 29.11.2009. Viitattu 26.11.2009.
13. ↑  Pärssinen, Manu: Trine *V2.fi*.  28.7.2009. Viitattu 26.11.2009.
14. ↑  Trine gamesindustry.biz. Viitattu 15.4.2017.
15. ↑  E3 '09 Editors' Choice Awards *gamespot.com*.  Arkistoitu 3.10.2013. Viitattu 26.11.2009. (englanniksi)
16. ↑

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Trine**.
* *Trine* MobyGamesissa (englanniksi)
* *Trine: Enchanted Edition* MobyGamesissa (englanniksi)
* *Trine* Internet Movie Databasessa. (englanniksi)
* Viralliset kotisivut